APROBACIÓN DEFINITIVA ORDENANZA EMERXENCIA SOCIAL
ADMINISTRACIÓN LOCAL — Municipal — Campo Lameiro (Ordenanzas e Regulamentos, 04/08/2016)

Ao non presentarse reclamacións durante o prazo de exposición ao público, queda automaticamente elevado a definitivo o Acordo plenario inicial aprobatorio da Ordenanza municipal reguladora de prestación de axudas para situacións de emerxencia social do Concello de Campo Lameiro, cuxo texto íntegro faise público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. A Constitución Española, establece nos artigos 39, 41, 139.1 e 149.1, que “os poderes públicos… deben asegurar a protección social, económica e xurídica da familia, así como a protección das persoas en situación de necesidade, desamparo, circunstancias graves ou urxente necesidade por carencias económicas e socio-familiares.” A Lei 7/1985 de 2 de abril, reguladora de Bases de Réxime Local, modificada pola Lei 27/2013 de 27 de decembro de racionalización e sustentabilidade da Administración Local no seu artigo 25, distingue as competencias propias das delegadas (artigo 27), previndo a posibilidade de que as Entidades Locais poidan exercer competencias distintas das propias e das atribuídas por delegación cando se cumpran os requisitos materiais e procedimentais recollidas no artigo 7.4. A Lei 13/2008 de 3 de decembro, ten por obxecto a ordenación e promoción do sistema público de servizos sociais na Comunidade Autónoma de Galicia. Segundo o previsto nos artigos 18.11 e 21 desta lei no desenvolvemento do programa básico de inserción social, os servizos sociais comunitarios básicos participan no procedemento de asignación das prestacións económicas de inclusión social. A Lei 10/2013 de 27 de novembro, de inclusión social de Galicia define os Servizos sociais como servizo público destinado a garantir a igualdade de oportunidades no acceso á calidade de vida e a participación social de toda a poboación mediante intervencións que permitan, entre outros obxectivos, “facilitar recursos e itinerarios de integración social a que se atopa en situación ou risco de exclusión social”. Conforme ao artigo 84 desta lei, corresponde aos concellos implantar e desenvolver os servizos sociais comunitarios necesarios, en cooperación coa Xunta de Galicia, implicándose así mesmo o Organismo Provincial correspondente. Tendo en conta o fundamento exposto, é preciso regular as prestacións sociais de carácter económico para situacións de emerxencia de especial necesidade individual, familiar e/ou da unidade de convivencia, outorgadas polos servizos sociais do Concello de Campo Lameiro. Este tipo de axudas deberán de concederse seguindo os criterios xerais establecidos nesta ordenanza, e mediante unha valoración profesional que teña en conta os distintos aspectos que se desenvolven nesa normativa. Considéranse axudas de emerxencia social, para os efectos da presente ordenanza, aquelas prestacións económicas de pago único, de carácter non periódico, extraordinario e finalista, destinadas a paliar ou a resolver por si mesmas ou complementariamente con outros recursos as situacións de emerxencia que afecten ás persoas ou familias ás que lle sobreveñan situacións de necesidade ou que se vexan privados dos medios de vida primarios e imprescindibles. A súa finalidade será dispensar unha atención básica e urxente no momento en que estas situacións de necesidade se produzan, a aquelas familias ou unidades de convivencia que carecen dos recursos económicos para satisfacer necesidades básicas (alimentación ou aloxamento) ou calquera outra situación que poida supoñer un factor de marxinalidade ou risco de exclusión social. O obxecto da presente ordenanza é a regulación das axudas de emerxencia social de carácter económico xestionadas pola Concellería de Servizos sociais do concello de Campo Lameiro, os requisitos necesarios para acceder ás mesmas e o seu procedemento. Está dirixida a persoas individuais, unidades familiares e/ou unidades de convivencia que carezan de medios económicos e nas que concorran factores de risco, sendo sempre un apoio á intervención social. Poderán solicitar axudas económicas as persoas físicas por si mesmas ou en nome da súa unidade familiar, e que reunindo os requisitos establecidos atravesen unha situación de necesidade social. Enténdese por unidade familiar a formada por máis dunha persoa cuxos membros, ademais de convivir no mesmo domicilio, están unidos por relación conxugal ou análoga, adoptiva, tutela ou de consanguinidade ata o cuarto grao ou de afinidade ata o segundo grao. Enténdese por unidade de convivencia o conxunto de persoas que habitan no mesmo domicilio non estando unidas por lazos de parentesco, senón por amizade ou afinidade. Na unidade familiar ou na unidade de convivencia un dos seus membros terá a condición de persoa beneficiaria da axuda, aínda que se lle outorgue en beneficio da unidade familiar ou de convivencia, e coincidirá con membro que faga a solicitude, salvo que o/a traballador/a social motive no seu informe que sexa outro membro. As axudas recollidas nesta Ordenanza serán outorgadas ata o límite económico que permitan ás consignacións económicas aprobadas en cada exercicio orzamentario. As persoas solicitantes, que poidan ser perceptoras dos programas de axudas de emerxencia social doutras administracións, serán derivadas, segundo criterio do/a técnico/a correspondente. Daráselle prioridade a cubrir as necesidades de familias con menores ao seu cargo, persoas maiores en situación de desamparo, que se atopen en situación de exclusión social ou en risco de estalo. Para o caso particular de transeúntes, poderán concederse axudas en especie consistentes en vales de comida por importe máximo de 15 euros con un tope de tres vales anuais.4.1.— Ser maior de idade ou menor emancipado/a debidamente acreditado/a, ou no seu defecto inicialo trámite legal de emancipación.4.2.— Ter nacionalidade española ou estranxeira con residencia legal en España. Con carácter excepcional poderán tamén ser beneficiarias as persoas estranxeiras, calquera que sexa a súa situación administrativa en España, que se atopen nunha situación de desprotección ou en grave risco social. Estar empadroado/a e ter residencia efectiva no Concello de Campo Lameiro cunha antelación mínima de tres meses consecutivos no momento da solicitude.4.3.— As unidades de convivencia, deben de ser estables e continuadas, é dicir, deben existir e acreditar unha convivencia mínima de tres meses.4.4.— Que non existan familiares legalmente obrigados e con posibilidade real de prestar axuda.4.5.— Non dispor de ingresos suficientes para afrontar os gastos derivados da situación de emerxencia social, segundo o establecido no artigo 5 desta ordenanza.4.6.— Declaración na que se faga constar que non se ten percibido ningunha outra axuda de outros organismos e para a mesma finalidade. No caso de terse percibido, declaración das axudas percibidas, o seu importe e administración ou entidade concédente.4.7.— Suporá a aceptación expresa por parte do usuario/a das condicións que figuran no proxecto de intervención social. Para o cálculo teranse en conta os ingresos que perciba no momento da solicitude a persoa solicitante ou as persoas que constitúan a unidade familiar en concepto de retribucións, rendas, prestacións, axudas, subsidios por calquera outro concepto. Para estas axudas empregarase, como indicador económico, o IPREM vixente en cada momento. Carecer de ingresos anuais superiores ao IPREM que se fixe anualmente, incrementado nun 40% por cada un dos membros da unidade familiar e un 20% adicional por cada membro cunha discapacidade igual ou superior ao 33% ou un grao de dependencia igual ou superior ao Grao I. Para os efectos do cómputo dos ingresos para o recoñecemento da prestación, terase en conta a base impoñible da última declaración da Renda das persoas físicas, previa aplicación ao mínimo persoal e familiar do imposto; e cando non sexa obrigatorio realizala, acreditará ingresos anuais inferiores ao límite establecido a través de nóminas, certificados do INEM, certificados da Seguridade Social sobre vida laboral ou percepción de pensións, certificación de xuros bancarios e os movementos bancarios dos últimos 12 meses; así como calquera outra que se considere necesaria para acreditar os recursos económicos familiares. Computaranse como recursos a totalidade de ingresos que se obteñan polos conceptos de rendemento de traballo, retribucións, renda, prestacións nos 6 meses anteriores á data da solicitude. Descontarase o gasto de vivenda: alugueiro ou hipoteca, até un máximo de 350/mes. Os/As beneficiarios/as das axudas ou no seu caso os seus representantes legais estarán obrigados a: Compatibilidade: ningunha das axudas previstas nas presentes bases é incompatible con calquera outra axuda concedida, sempre que o montante global das axudas non supere o custo económico da necesidade que se pretende atender. Xustificar mediante facturas ou recibos a axuda concedida, en un prazo non superior a 30 días. Os/as beneficiarios/as teñen a obriga de comunicar calquera variación da súa situación socioeconómica, cambio de domicilio, unidade familiar, etc… Axudas destinadas á compra de alimentos, con especial atención a adquisición dos perecedoiros como complemento das achegas de entidades de iniciativa social así como de alimentos para bebés ou persoas con dietas especiais debido a restricións alimenticias prescritas por un facultativo (celíaco, diabéticos, etc…). Destinados á compra de produtos básicos de uso común para a limpeza da vivenda (ex. Lixivia, líquido lavalouza e outros) así como produtos de aseo persoal (xabón, desodorizante, produtos de hixiene feminina, etc…). Destinadas ao pago de produtos farmacéuticos prescritos por un facultativo especialista e/ou polos médicos de atención primaria. A axuda será equivalente á achega do usuario/a. Destinadas ao pagamento de desprazamentos a recursos asistenciais ou sanitarios fóra do propio concello cando sexan debidos a tratamentos, xestións ou actividades que non poidan ser levadas a cabo dentro deste. Así mesmo, realizaranse pagamentos de desprazamentos dentro do propio concello cando estes sexan motivados polas xestións ou actividades relacionadas co programa de educación familiar, servizo de axuda no fogar, ou asistencia a recursos sociais, educativos ou sanitarios do propio concello. Gastos de aluguer: consiste nunha axuda económica destinada ao aboamento dos recibos de aluguer da vivenda habitual que impidan os procedementos de desafiuzamento por falta de pagamento, así como que existan garantías de continuidade na vivenda, ata un máximo de 3 recibos por beneficiario/a, podéndose incluír como recibo a fianza. Créditos hipotecarios: consiste nunha axuda para o pago de recibos de créditos hipotecarios da vivenda habitual, e sempre que exista garantía, debidamente acreditada por parte da entidade bancaria de que o pago deses recibos solucionan a reclamación por demora e dan continuidade na vivenda habitual do beneficiario/a da axuda de emerxencia.7.3.— Equipamento básico da vivenda habitual e reparacións menores de urxente necesidade. Consiste nunha axuda económica destinada a: Merca de equipamento de primeira necesidade ou mobiliario básico: cando o/a beneficiario/a careza destes bens ou se atopen moi deteriorados, por exemplo (electrodomésticos básicos como lavadora, quentador, cociña, frigorífico…). O/A solicitante deberá presentar 3 orzamentos. Reservándose o dereito a poder solicitar algún máis si así o considera procedente o equipo técnico dos Servizos Sociais. Instalacións ou reparacións menores do fogar, previo informe de valoración da traballadora social. Os conceptos deberán ir perfectamente desagregados, en ningún caso se incluirán gastos de comunidade, limpeza de escaleiras ou outras relativas a bens común. Destinadas a evitar a perda de subministracións básicas da vivenda e paliar situacións de empobrecemento enerxético: recibos de electricidade, gas ou gasóleo. No caso de menores de idade poderáselle facer fronte a gastos non incluídos nos puntos anteriormente mencionados, que posibiliten a continuidade do menor no seu medio familiar. Estes gastos deberán incidir directamente na calidade de vida dos menores e ir acompañados do correspondente informe social que xustifique a súa necesidade. Destinado a calquera tipo de axuda que non poida ser atendida por ningún dos conceptos contemplados nos artigos anteriores ou por calquera outro tipo de prestación ou axuda, tales como gastos de aloxamento temporais ou alternativos, ou decesos. Só se concederá esta prestación naqueles supostos nos que a persoa solicitante, cumprindo cos requisitos establecidos nesta ordenanza, non poida asumir o custo da axuda solicitada, ao atoparse nunha situación de precariedade económica. En ningún caso concederanse axudas destinadas a abonar as débedas que os usuarios contraían coa Administración. A contía das axudas recollidas no artigo 7 desta ordenanza non poderán superar o o 250% do IPREM mensual. Só se poderán solicitar ata dúas axudas por ano, e sempre que unha delas sexa de alimentos. Ningunha das axudas previstas nas presentes bases é incompatible con calquera outra axuda concedida, sempre que o montante global das axudas non supere o custo económico da necesidade que se pretende atender. A concesión das axudas estará sempre supeditada á existencia de consignación orzamentaria, polo que poderán desestimarse por este motivo as peticións que cumpran inicialmente todos os requisitos, pero que non se consideren prioritarias. Os Servizos Sociais informarán, valorarán e orientarán das prestacións sociais de carácter económico xestionadas pola Concellería de Servizos Sociais do Concello de Campo Lameiro e dos requisitos necesarios para acceder ás mesmas e ao seu procedemento. As solicitudes xunto coa documentación esixida presentaranse no Rexistro municipal do Concello de Campo Lameiro. As solicitudes que se presenten deberán dirixirse ao/a Alcalde/sa do concello de Campo Lameiro para o seu traslado ao departamento de Servizos Sociais. O prazo de solicitude manterase aberto todo o ano, suxeito en todo caso, á existencia de consignación orzamentaria para facer fronte ao custo das axudas en cada un dos exercicios orzamentarios. As axudas só se poderán solicitar unha vez por ano, excepto nos casos en que a petición poida ser causada por outra situación de emerxencia sobrevida, distinta da solicitude anterior; e cuxa emerxencia deberá ser valorada polos servizos sociais. Xunto coa solicitude (Anexo I), achegarase a seguinte documentación de toda a unidade familiar: Consonte á previsión establecida no artigo 13.2 da Lei 38/2003, de 17 de novembro, Xeral de Subvencións (salvo que pola natureza da subvención se exceptúe pola súa normativa reguladora), dado que a normativa autonómica tamén se pronuncia no mesmo sentido, exonérase do requisito de estar ao corrente das obrigas tributarias aos beneficiarios deste tipo de axudas, posto que precisamente van dirixidas a paliar situacións excepcionais de emerxencia social e coas que se pretende cubrir necesidades específicas de carácter básico e urxente, tales como gasto imprescindibles para o uso da vivenda habitual, necesidades básicas familiares ou nos que concorran outras circunstancias de gravidade, dificilmente conciliables con requisito de estar ao corrente coas obrigas tributarias. Declaración xurada de outras axudas solicitadas ou concedidas por outras administración ou entes públicos ou privados para a mesma finalidade ou que teñan o carácter de axuda de emerxencia social. Calquera outra documentación que o departamento de servizos sociais estime oportuno para a resolución do expediente. As solicitudes de axudas de emerxencia presentaranse de acordo co seguinte: 10.1.— A solicitude en modelo oficial dirixido o/a Alcalde/sa, acompañada da documentación complementaria pertinente en cada caso, presentaranse no rexistro xeral municipal 10.2.— A solicitude unha vez rexistrada, daráselle traslado ao departamento de servizos sociais para a súa valoración.10.3.— A ocultación ou falsidade dos datos que figuren na solicitude ou nos documentos achegados, poderá ser considerado causa suficiente para denegar a axuda solicitada.10.4.— Se os servizos sociais, unha vez recibida no seu departamento, a solicitude xunto a documentación, observan a falta dalgunha documentación esencial ou outra que se considerase pertinente para a valoración do expediente, poderá requirir o/a solicitante que a presente nun prazo de 10 días hábiles desde que se lle notifique, con indicación de que así non o fixera darase por desistida a súa petición.11.1.— A instrución do procedemento realizarase polos servizos sociais do Concello de Campo Lameiro.11.2.— Á solicitude e documentación presentada segundo esta ordenanza, unirase o estudo da situación socio-familiar, realizado por parte do departamento de servizos sociais para a valoración da petición formulada.11.3.— O departamento dos Servizos Sociais Comunitarios de Campo Lameiro, emitirá o correspondente informe social e proposta, no que se valorará debidamente a situación que o interesado/a acreditou documentalmente e cuantificarán o importe da axuda.11.4.— Unha vez que estea completo o expediente, o departamento de Servizos Sociais, remitirao xunto coa valoración e proposta, nun prazo de 30 días naturais dende a súa recepción no rexistro, á Xunta de Goberno Local ou Alcaldía para a súa resolución.11.5.— Previo a celebración da Xunta de Goberno ou Decreto Alcaldía, o departamento de Intervención deste Concello, deberá emitir un informe da existencia de crédito necesario, para a aprobación da axuda, que tamén se lle achegará o expediente de solicitude.11.6.— O informe con proposta de resolución emitido pola traballadora social instrutora do expediente, deberá expresar: 12.1.— As resolución relativas ás axudas económicas municipais, adoptaranse por acordo da Xunta de Goberno Municipal ou por Resolución de Alcaldía, no prazo máximo de 30 días naturais, contados dende a presentación da solicitude.12.2.— As resolución notificaranse por escrito aos interesados na forma e por calquera dos medios que permita ter constancia da recepción polos interesados.12.3.— Unha vez adoptado/tomado o acordo, darase conta da resolución ao departamento de intervención para que se efectúen os pagos da axuda concedida ao solicitante ou ao provedor, segundo o caso.12.4.— A resolución/acordo de concesión deberá expresar: 13.1.— Adoptada a resolución polo órgano competente e polo que se concede a axuda económica, esta abonarase con carácter xeral, mediante transferencia bancaria do concello á conta do/a beneficiario/a (pago directo) ou á persoa ou entidade que este autorice (pago delegado), excepcionalmente, tamén poderá abonarse a través de cheque bancario se o informe social así o apoia.13.2.— Os/As beneficiarios/as, no prazo máximo de 30 días a partir da data de pago da axuda, deberán xustificar documentalmente, no departamento de Servizos Sociais deste Concello, a realización do gasto destinado ao fin do que motivou a concesión da axuda económica, mediante facturas, contratos e recibos (orixinal ou copia cotexada) e acreditación do pago dos mesmos.13.3.— O departamento de Servizos Sociais coa documentación que lle acheguen os/as beneficiario/as, cando está completo o expediente, xustificará ante o departamento de intervención municipal a axuda concedida, mediante informe. Poderán ser denegadas aquelas situación nas que concorran algunhas das seguintes circunstancias: As causas de revogación das axudas municipais de emerxencia social serán as seguintes: Unha vez concedida a prestación económica os/as beneficiarios/as deberán: De conformidade co que dispón o artigo 70.2 da Lei 7/85, Reguladora das bases do réxime local, esta ordenanza entrará en vigor unha vez que o concello publique o seu texto íntegro no Boletín Oficial da Provincia e logo de que transcorra o prazo de 15 días hábiles ao que se refire o artigo 65.2 desa Lei. Apelidos Nome DNI/NIE Data nacemento Idade Estado civil Enderezo Teléfono Ocupación Concepto Contía Que forma parte da unidade de convivencia constituída por…………… persoas, e que os ingresos da unidade familiar ascende a……………… € mes. Que tódolos contidos expostos nesta solicitude e nos documentos que se xuntan son verdadeiros, non existindo omisión de datos, así como que non percibe axuda polo mesmo concepto doutros organismos. CampoLameiro a…de……de 20 Asdo. SR. ALCALDE – PRESIDENTE DO CONCELLO DE CAMPO LAMEIRO Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en Pontevedra, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. En Campo Lameiro, a 19 de Xullo de 2016.—O Alcalde, Julio G. Sayáns Bugallo.